Saru kan dit nie meer bekostig om Kings op ashoop te gooi | Maroela Media
Jy maak jou eie bed op, en jy slaap daarin.
Dis een van die honderde uitdrukkings waarmee ons grootgemaak is, wat aan die onbyttafel saam met ons bakkie Rice Krispies gevoer is en wat ons elke dag op skool moes aanhoor.
Toe Mark Alexander, die president van die Suid-Afrikaanse Rugbyunie (Saru) en Saru se uitvoerende hoof, Jurie Roux in Maart in Londen ŉ Sanzaar-vergadering bygewoon het, het hulle sekerlik nie voorsien waarop dit sou afstuur nie.
Die ongewilde besluit is geneem dat twee Suid-Afrikaanse spanne van aanstaande jaar op die Superrugby-ashoop gegooi sou word. Almal was dit eens, die Southern Kings en ’n tweede franchise se Superdae was getel.
Dit het gou duidelik geword dat die Cheetahs saam met die Kings in die slag sou bly volgens van die riglyne wat opgestel is: fasiliteite, toeskouerbywoning, vertonings (ook in vorige reekse), spelergetalle, talent-ontwikkeling en finansiële volhoubaarheid.
Die riglyne het soos ŉ handskoen gepas, maar toe draai die gety in die Kings se guns. Nou staan elke Jan Rap en sy maat (waar was hulle die afgelope 129 jaar sedert die Oostelike Provinsie in 1888 gestig is?) agter hulle en Saru sal baie diep moet nadink.
Hoe gaan jy die Kings uitskop ná drie agtereenvolgende oorwinnings, oor die Waratahs op toer, die Rebels (40-3 ) tuis en Saterdag ook die Sharks (35-32)?
Die Kings het 19 ligapunte, het 289 punte aangeteken (37 drieë gedruk) en 316 afgestaan (39 drieë).
Vergelyk dit byvoorbeeld met die Bulls se 15 ligapunte, 212 punte aangeteken (23 drieë”) en 285 afgestaan (36 drieë).
Daar was Saterdag 22 000 toeskouers in die Nelson Mandelabaai-stadion in Port Elizabeth en wees maar verseker, wanneer die Kings Saterdag teen die Brumbies speel, gaan die stadion nog voller wees.
Hoeveel toeskouers was daar Saterdag op Loftus toe die Bulle teen die Highlanders verloor het? Ja, dit was koud en dit het gereën, maar wat van die vorige Saterdag teen die Crusaders en die week daarvoor?
Ewe skielik is daar ŉ rits Kings-aanspraakmakers op groter roem (Springbokspan teen die Franse en die SA A-span, wat ook in Junie teen die Franse Barbarians speel).
Masixole Banda, Berton Klaasen, Makazole Mapimpi, Lionel Cronje, Louis Schreuder, Schalk van der Merwe, Chris Cloete, Tyler Paul, Andisa Ntsila en nog ŉ hele paar ander.
Hoeveel Bulls gaan vanjaar vir dié twee spanne speel?
Ja, die Kings het 3 goeie weke after die rug, maar dit is kan nie die oorweging wees oor hoekom hulle in die SR moet bly nie. Wag maar dat die wedstryde klaar gespeel is, dan praat ons weer. Almal het die eerste keer toe die Kings ingesluit is gepraat oor hoe goed die bywoning by die stadion was, dit het baie vinning verminder na die eerste paar wedstryde. Uit die berig is dit duidelik gestel dat die vertonings (ook vorige reekse) in berekening gebring gaan word, so om na 3 oorwinnings die Kings se plek te wil vasmaak maak… Lees meer »
Die Bulle se rugby het begin stagneer omdat daar ‘n siening was dat dit altyd ‘n wenresep sou bly.Toe ervare Springbokke soos Matfield,Bakkies ,du Preez ens nie meer daar is nie,is daar naarstiglik na soortgelyke plaasvervangers gesoek. En dit is mi waar die Bulle se probleme begin het.’n Spelpatroon waarin enkele individue belangrike rolle speel, val gewoonlik uitmekaar as die sleutelspelers verdwyn.Die spelers waarop die spelpatroon baseer was ,was enig in hul soort. Die span kan slegs sukses behaal as alle spelers inkoop by ‘n spelpatroon wat by hul huidige vlak van vaardighede en fiksheidvlakke pas.Soos dit toeneem kan die… Lees meer »
Al wat ek uit die afgelope paar jaar se SR-petalje geleer het is dat sodra jou plek gewaarborg is, is die motivering om daarvoor te werk nie meer daar nie. Kyk wat het gebeur toe die Leeus ‘n jaar lank in die wildernis moes rondswerf, hulle het vinnig besef dat as hulle wil oorleef sal hulle dinge baie vinnig moet regruk. Dieselfde nou met die Kings, die oomblik toe daar gesê word hulle gaan hulle plek verloor, toe is hulle oorgehaal om almal verkeerd te bewys. Die Cheetahs bv. daarinteen het nog altyd gedink hulle plek is verseker en daarom… Lees meer »
Die bulls sal moet saam smelt met die Lions, dit is al uitweg! In die oos kaap is daar baie talent om te ontwikkel , bulle se dae is getel
ek dink die Bulls kan die Leeus se uitdaagbeker span word. hulle gaan nie plek kry on die Leeus span.
en met samesmelting gaan die Bulls weer ondehandel dat Nollis die superrugby afrigter moet wees. dan begin die stamokar weer.
Stormers, Kings, sharks en die Leeus (reserwe krag, bulle en cheetas.